न्यायमूर्ति लोकपाल सिंह की एकलपीठ के समक्ष मामले की सुनवाई हुई। हेमा पुरोहित ने याचिका दायर कर कहा था कि उन्होंने डोईवाला विधानसभा क्षेत्र से निर्दलीय प्रत्याशी के रूप में आवेदन किया था। चुनाव आयोग ने हस्ताक्षर नहीं होने के कारण उसका नामांकन रद्द कर दिया था। उन्होंने हस्ताक्षर करने की मांग की तो आयोग की ओर से उसे अस्वीकार कर दिया गया। याचिका में कहा गया कि चुनाव आयोग की ओर से उन्हें जानबूझकर चुनाव लड़ने से रोका गया है।